pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสิน อัดฉีดเงินกู้ซอฟท์โลน 150,000 ล้านบาท จับมือ แบงก์พาณิชย์-แบงก์รัฐ ประคองผู้ประกอบการไทยถูกพิษโควิด-19 จัดลงนามบันทึกข้อตกลงฯ ออนไลน์ ผ่าน VDO Conference
วันจันทร์ที่ 23 มีนาคม 2563
ออมสิน อัดฉีดเงินกู้ซอฟท์โลน 150,000 ล้านบาท จับมือ แบงก์พาณิชย์-แบงก์รัฐ ประคองผู้ประกอบการไทยถูกพิษโควิด-19 จัดลงนามบันทึกข้อตกลงฯ ออนไลน์ ผ่าน VDO Conference
พิธีลงนามบันทึกข้อตกลงโครงการสินเชื่อดอกเบี้ยต่ําเพื่อช่วยเหลือผู้ประกอบการที่ได้รับผลกระทบทั้งทางตรงและทางอ้อมจากการระบาดของเชื้อ Covid-19 ระหว่างธนาคารออมสิน กับ สถาบันการเงินและสถาบันการเงินเฉพาะกิจรวม 20 แห่ง ด้วยระบบการประชุมทางไกลผ่านจอภาพ
วันนี้ (20 มีนาคม 2563) ได้มีพิธีลงนามบันทึกข้อตกลงโครงการสินเชื่อดอกเบี้ยต่ําเพื่อช่วยเหลือผู้ประกอบการที่ได้รับผลกระทบทั้งทางตรงและทางอ้อมจากการระบาดของเชื้อ Covid-19 ระหว่างธนาคารออมสิน กับ สถาบันการเงินและสถาบันการเงินเฉพาะกิจรวม 20 แห่ง ด้วยระบบการประชุมทางไกลผ่านจอภาพ หรือ VDO Conference เพื่อเป็นเงินทุนสําหรับเสริมสภาพคล่องและลงทุน ให้ผู้ประกอบการสามารถเข้าถึงแหล่งเงินทุนผ่านกลไกของธนาคารเฉพาะกิจของรัฐ และธนาคารพาณิชย์ ที่ร่วมผนึกกําลังเป็นแหล่งทุนสนับสนุน รวมถึงเพื่อแบ่งเบาภาระของผู้ประกอบการในช่วงที่ได้รับผลกระทบจากการระบาดของเชื้อ Covid-19 เป็นการเร่งด่วน
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลโดย พล.อ.ประยุทธ์ จันทร์โอชา นายกรัฐมนตรี ดร.สมคิด จาตุศรีพิทักษ์ รองนายกรัฐมนตรี และ ดร.อุตตม สาวนายน รัฐมนตรีว่าการกระทรวงการคลัง ได้ดําเนินมาตรการเพื่อป้องกันและแก้ไขสถานการณ์การแพร่ระบาดของโรค Covid-19 ซึ่งส่งผลต่อการดําเนินชีวิตของประชาชนโดยรวม ขณะที่รัฐบาลได้ดําเนินมาตรการช่วยเหลืออย่างต่อเนื่อง โดยเฉพาะผู้ที่ได้รับผลกระทบจากการแพร่ระบาดของเชื้อไวรัสดังกล่าว ซึ่งคณะรัฐมนตรีเมื่อวันที่ 10 มีนาคม 2563 ได้มีมติเห็นชอบมาตรการสินเชื่อดอกเบี้ยต่ํา (Soft Loan) เพื่อช่วยเหลือผู้ประกอบการที่ได้รับผลกระทบทั้งทางตรงและทางอ้อมจากการระบาดของเชื้อ Covid-19 โดยกระทรวงการคลังได้มอบหมายให้ธนาคารออมสินเร่งดําเนินการเป็นผู้สนับสนุนเงินทุนดอกเบี้ยต่ําวงเงินโครงการรวม 150,000 ล้านบาท เพื่อให้สถาบันการเงินปล่อยสินเชื่อแก่ผู้ประกอบการที่ได้รับผลกระทบจากการระบาดของเชื้อ Covid-19 ภายในวงเงิน 135,000 ล้านบาท และให้ธนาคารออมสินให้สินเชื่อโดยตรงในวงเงินอีก 15,000 ล้านบาท วงเงินกู้รายละไม่เกิน 20 ล้านบาท คิดอัตราดอกเบี้ยเพียง 2.00% ต่อปี เป็นระยะเวลา 2 ปี โดยสามารถยื่นขอสินเชื่อได้ตั้งแต่วันนี้จนถึงวันที่ 30 ธันวาคม 2563
“คาดว่าโครงการนี้จะช่วยให้ผู้ประกอบการมีเงินหมุนเวียนดําเนินธุรกิจได้ต่อเนื่องอย่างมีประสิทธิภาพ ไม่น้อยกว่า 7,500 ราย และจากเครือข่ายสาขาของสถาบันการเงินทุกแห่งเข้าร่วมโครงการ จะช่วยให้เม็ดเงินจากโครงการนี้เข้าถึงลูกค้าและระบบเศรษฐกิจได้รวดเร็วยิ่งขึ้น ซึ่งจะทําให้ผู้ประกอบการผ่อนคลายความกังวล มีความเข้มแข็งที่จะดําเนินกิจการภายใต้ความกดดันของพิษภัยจากเชื้อไวรัสโคโรน่า Covid-19 นี้ได้” ผู้อํานวยการธนาคารออมสิน กล่าว
อย่างไรก็ตาม ธนาคารออมสินยังมีมาตรการให้ความช่วยเหลือผู้ประกอบการธุรกิจที่ได้รับผลกระทบจากสถานการณ์ดังกล่าวตามความจําเป็นและความสามารถในการชําระหนี้ของกิจการ สําหรับลูกค้ารายใหม่และลูกค้าเดิมของธนาคารออมสินสามารถขอสินเชื่อประชารัฐสร้างไทย หรือ สินเชื่อ GSB SMEs Extra Liquidity ก็ได้ อีกทั้งยังมีมาตรการผ่อนปรนเงื่อนไขการชําระหนี้สําหรับลูกค้าที่ได้รับผลกระทบจากสถานการณ์ที่ส่งผลกระทบต่อเศรษฐกิจไทย โดยคาดว่าจะสามารถช่วยให้ผู้ประกอบการยังคงมีศักยภาพในการดําเนินธุรกิจ และพลิกฟื้นธุรกิจได้ต่อไป.
รัฐบาลไทย-ข่าวทำเนียบรัฐบาล-การกลั้วคอและการล้างจมูกด้วยน้ำเกลือ จะสามารถป้องกันเชื้อไวรัสโควิด-19 ได้หรือไม่ ??
วันพุธที่ 15 เมษายน 2563
การกลั้วคอและการล้างจมูกด้วยน้ําเกลือ จะสามารถป้องกันเชื้อไวรัสโควิด-19 ได้หรือไม่ ??
กลั้วคอด้วยน้ําเกลือ ป้องกันเชื้อไวรัสโควิด-19 ได้หรือไม่ ?
Q : การกลั้วคอและการล้างจมูกด้วยน้ําเกลือ จะสามารถป้องกันเชื้อไวรัสโควิด-19 ได้หรือไม่ ??
A : ไม่ได้ โดยวิธีป้องกันที่ถูกต้องเหมาะสมที่สุดในขณะนี้ คือ การล้างมือ สวมหน้ากากอนามัย และเว้นระยะห่างทางสังคม รวมถึงหลีกเลี่ยงการไปสถานที่แออัด
รัฐบาลไทย-ข่าวทำเนียบรัฐบาล-ธ.ก.ส. จับมือ ยันม่าร์ ร่วมสานฝันต้นกล้ากีฬาชุมชน
วันจันทร์ที่ 2 มีนาคม 2563
ธ.ก.ส. จับมือ ยันม่าร์ ร่วมสานฝันต้นกล้ากีฬาชุมชน
ธ.ก.ส. ร่วมกับ ยันม่าร์ โดยมูลนิธิยามาโอกะ สนับสนุนทุนการศึกษาให้นักเรียน ระดับ ม.1 – ม.3 ที่มีความสามารถด้านกีฬา ในโครงการโรงเรียนธนาคารทั่วประเทศ จํานวน 15 ทุน มูลค่ากว่า 1 ล้านบาทต่อปี
วันนี้ (29 กุมภาพันธ์ 2563) ณ ห้องราชาเทวะ โรงแรมมิราเคิล สุวรรณภูมิ จังหวัดสมุทรปราการได้มีพิธีลงนามบันทึกข้อตกลงความร่วมมือ “โครงการ ธ.ก.ส. – ยันม่าร์ สานฝันต้นกล้ากีฬาชุมชน” ระหว่าง นายกษาปณ์ เงินรวง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนายซินจิ ซูเอนากะ กรรมการผู้มีอํานาจลงนาม บริษัท ยันม่าร์ เอส พี จํากัด เพื่อสนับสนุนความร่วมมือ ในการทํากิจกรรมโครงการ ธ.ก.ส. – ยันม่าร์ สานฝันต้นกล้ากีฬาชุมชน และโครงการอื่น ๆ ที่เป็นประโยชน์กับเยาวชนและบุตรหลานเกษตรกร โดยมีมูลนิธิยามาโอกะ (YSF) ร่วมสนับสนุนทุนการศึกษา
นายกษาปณ์ เงินรวง ผู้ช่วยผู้จัดการ ธ.ก.ส. กล่าวว่า ธ.ก.ส. มุ่งเน้นปลูกฝังความรู้ทางการเงินและสร้างวินัยการออมให้กับนักเรียนผ่านโครงการโรงเรียนธนาคารมาอย่างต่อเนื่อง ซึ่งปัจจุบันมีโรงเรียนที่เข้าร่วมโครงการโรงเรียนธนาคาร จํานวน 2,239 โรงเรียน มีสมาชิกโรงเรียนธนาคารจํานวนกว่า 800,000 ราย และมียอดเงินฝากรวมกว่า 1,000 ล้านบาท สําหรับความร่วมมือในครั้งนี้จะเป็นอีกจุดหนึ่งที่ช่วยสนับสนุนทุนการศึกษาให้นักเรียนที่เป็นสมาชิกโรงเรียนธนาคาร ที่มีความสามารถด้านกีฬาให้ได้รับโอกาสในการเติบโตไปสู่การเป็นนักกีฬาระดับชาติ ซึ่ง ธ.ก.ส. ให้ร่วมมือในการประชาสัมพันธ์โครงการดังกล่าวผ่านสื่อต่าง ๆ ในพื้นที่โรงเรียนธนาคาร ธ.ก.ส. ทุกจังหวัดทั่วประเทศ
นายซินจิ ซูเอนากะ กรรมการผู้มีอํานาจลงนาม บริษัท ยันม่าร์ เอส พี จํากัด กล่าวว่า ยันม่าร์ ให้ความสําคัญกับเยาวชน โดยเฉพาะเยาวชนในชนบท ในการพัฒนาตนเองให้เป็นคนดี คนเก่ง ผ่านกิจกรรมด้านกีฬา และมีความยินดีเป็นอย่างยิ่งที่ได้ร่วมกับ ธ.ก.ส. ในการดําเนินโครงการ ยันม่าร์ ธ.ก.ส. สานฝันต้นกล้ากีฬาชุมชน โดยจะสนับสนุนทุนการศึกษาจากมูลนิธิยามาโอกะ (YSF) ในระดับชั้นมัธยมศึกษาปีที่ 1 ถึงมัธยมศึกษาปีที่ 3 ซึ่งเป็นทุนการศึกษาต่อเนื่องจํานวน 15 ทุนต่อปี รวมปีละ 1,080,000 บาท โดยจะกระจายทุนการศึกษาไปยังพื้นที่ต่าง ๆ ในประเทศไทย ในส่วนของยันม่าร์จะร่วมกับ ธ.ก.ส. ในการทํากิจกรรมร่วมกันผ่านสาขาของธนาคารในแต่ละจังหวัด พร้อมตั้งเป็นจุดประชาสัมพันธ์โครงการที่ ธ.ก.ส. สาขาในแต่ละพื้นที่ รวมถึงสื่อวิทยุท้องถิ่นที่ทางธนาคารมีอยู่กว่า 60 จังหวัด เพื่อให้เยาวชนในชนบทที่ห่างไกล มีโอกาสรับรู้และสมัครเข้าร่วมโครงการ
รัฐบาลไทย-ข่าวทำเนียบรัฐบาล-ก.อุตฯ วางศิลาฤกษ์ศูนย์ทดสอบยานยนต์และยางล้อแห่งชาติ แห่งแรกของเอเชียดึงดูดการลงทุนสู่อีอีซี
วันศุกร์ที่ 1 มิถุนายน 2561
ก.อุตฯ วางศิลาฤกษ์ศูนย์ทดสอบยานยนต์และยางล้อแห่งชาติ แห่งแรกของเอเชียดึงดูดการลงทุนสู่อีอีซี
ก.อุตฯ วางศิลาฤกษ์ศูนย์ทดสอบยานยนต์และยางล้อแห่งชาติ แห่งแรกของเอเชียดึงดูดการลงทุนสู่อีอีซี
วันนี้ (1 มิถุนายน 2561) นายพสุ โลหารชุน ปลัดกระทรวงอุตสาหกรรม เป็นประธานในพิธีวางศิลาฤกษ์ศูนย์ทดสอบยานยนต์และยางล้อแห่งชาติ (Automatic and Tyre Testing, Research and Innovation Center - ATTRIC) โดยมี นายชาธิป รุจนเสรี รองผู้ว่าราชการจังหวัดฉะเชิงเทรา และนายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม (สมอ.) ให้การต้อนรับ พร้อมด้วย คณะผู้บริหารกระทรวงอุตสาหกรรม หน่วยงานภาครัฐและเอกชน เข้าร่วม ณ เขตสวนป่าลาดกระทิง อําเภอสนามชัยเขต จังหวัดฉะเชิงเทรา
ศูนย์ทดสอบยานยนต์และยางล้อแห่งชาติ เป็นการพัฒนาอุตสาหกรรมยานยนต์ไปสู่การเป็น Super Cluster อุตสาหกรรมยานยนต์สมัยใหม่ ตลอดจนเป็นศูนย์กลางการเรียนรู้และถ่ายทอดเทคโนโลยีให้กับภาคส่วนต่างๆ ที่เกี่ยวข้อง โดยสํานักงานมาตรฐานผลิตภัณฑ์อุตสาหกรรม ดําเนินโครงการ เพื่อให้บริการทดสอบและรับรองผลิตภัณฑ์ยานยนต์ ชิ้นส่วนยานยนต์ และยางล้อมาตรฐาน UN R117 และยางล้อทุกประเภท
โครงการจัดตั้งศูนย์ทดสอบยานยนต์และยางล้อแห่งชาติ มีแผนการดําเนินงานแบ่งเป็น 2 ระยะ ได้แก่ 1. ส่วนทดสอบยางล้อตามมาตรฐาน UN R117 ประกอบไปด้วยสนามทดสอบยางล้อและเครื่องมือทดสอบตามมาตรฐาน ทดสอบรายการเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุนของยางล้อ 2. ส่วนทดสอบยานยนต์และชิ้นส่วน ประกอบด้วยสนามทดสอบกลางแจ้ง 5 สนาม คือ สนามทดสอบสมรรถนะยานยนต์ สนามทดสอบระบบเบรก สนามทดสอบระบบเบรกมือ สนามทดสอบเชิงพลวัต และสนามทดสอบการยึดเกาะถนนขณะเข้าโค้ง
ศูนย์ทดสอบยานยนต์และยางล้อแห่งชาติ ตั้งบนพื้นที่ 1,234.98 ไร่ บริเวณเขตสวนป่าลาดกระทิง อําเภอสนามชัยเขต จังหวัดฉะเชิงเทรา เพื่อให้ผู้ประกอบการประหยัดเวลาและค่าใช้จ่ายในการดําเนินธุรกิจ เนื่องจากไม่ต้องส่งผลิตภัณฑ์ไปทดสอบและรับรองที่ต่างประเทศ อีกทั้งยังช่วยดึงดูดนักลงทุนอุตสาหกรรมการแปรรูปยางพาราให้เข้ามาลงทุนในประเทศไทย โดยคาดว่าโครงการดังกล่าวจะแล้วเสร็จสมบูรณ์ทั้งโครงการ พร้อมเปิดให้บริการแบบครบวงจรได้ในปี 2563 ซึ่งเป็นศูนย์ทดสาอบยานยนต์และยางล้อแห่งแรกของเอเชีย
รัฐบาลไทย-ข่าวทำเนียบรัฐบาล-ธ.กรุงไทยร่วมงานเปิดตัวโครงการระบบบริจาคอิเล็กทรอนิกส์
วันจันทร์ที่ 23 กรกฎาคม 2561
ธ.กรุงไทยร่วมงานเปิดตัวโครงการระบบบริจาคอิเล็กทรอนิกส์
ผู้ว่าการธนาคารแห่งประเทศไทย เป็นประธานในงานเปิดตัวโครงการระบบบริจาคอิเล็กทรอนิกส์หรือ e-Donation ซึ่งเป็นความร่วมมือระหว่างธนาคารแห่งประเทศไทยกรมสรรพากร กระทรวงสาธาณสุขบริษัท เนชั่นแนล ไอทีเอ็มเอ็กซ์ และ สถาบันการเงินต่างๆ
ดร.วิรไท สันติประภพ ผู้ว่าการธนาคารแห่งประเทศไทย เป็นประธานในงานเปิดตัวโครงการระบบบริจาคอิเล็กทรอนิกส์หรือ e-Donation ซึ่งเป็นความร่วมมือระหว่างธนาคารแห่งประเทศไทยกรมสรรพากร กระทรวงสาธาณสุขบริษัท เนชั่นแนล ไอทีเอ็มเอ็กซ์ และ สถาบันการเงินต่างๆ ในการพัฒนาระบบรองรับการบริจาคเงินทางอิเล็กทรอนิกส์ที่จะอํานวยความสะดวกให้การบริจาคเงินเป็นไปอย่างถูกต้อง รวดเร็ว สําหรับการบริจาคให้แก่หน่วยรับบริจาคตามเกณฑ์ของกรมสรรพากร เช่น วัด โรงพยาบาล สถานศึกษา และองค์กรสาธารณะกุศลอื่นๆ โดยสามารถบริจาคผ่าน mobile banking ของธนาคารที่ร่วมโครงการ โดยมีดร.เอกนิติ นิติทัณฑ์ประภาศ อธิบดีกรมสรรพากร และประธานกรรมการ ธนาคารกรุงไทย นพ.ธเรศ กรัษนัยรวิวงศ์ รองปลัดกระทรวงสาธารณสุขนายปรีดี ดาวฉาย ประธานสมาคมธนาคารไทยนายผยง ศรีวณิช กรรมการผู้จัดการใหญ่ ธนาคารกรุงไทย และผู้บริหารจากธนาคารต่างๆ ร่วมงาน ที่ธนาคารแห่งประเทศไทย เมื่อวันที่ 23 กรกฎาคม 2561
พร้อมกันนี้ธนาคารกรุงไทย ได้จัดบูท e-Donationซึ่งแสดงถึงความเป็นผู้นําด้านการให้บริการออกใบอนุโทนาบุญอิเล็กทรอนิกส์ ภายใต้ชื่อ “กรุงไทย เติมบุญ” โดยเป็นธนาคารแรกและธนาคารเดียวที่สามารถออกใบอนุโมทนาบุญอิเล็กทรอนิกส์ทางอีเมลได้ทันที ไม่เสียค่าธรรมเนียม โดยมีหน่วยงานรับบริจาคที่ใช้บริการมากที่สุดถึงกว่า 4,200 แห่งทั่วประเทศ และธนาคารตั้งเป้ามีหน่วยงานใช้บริการ10,000 แห่ง ภายในสิ้นปีนี้
ฝ่ายสื่อสารองค์กรและภาพลักษณ์
โทร. 0-2208-4176
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม  ดันมหานครผลไม้ เร่งตั้งคณะทำงานจัดทำร่างศึกษา ก่อนทดสอบความสนใจนักลงทุนปลายปีนี้
วันจันทร์ที่ 7 พฤษภาคม 2561
ปลัดกระทรวงอุตสาหกรรม  ดันมหานครผลไม้ เร่งตั้งคณะทํางานจัดทําร่างศึกษา ก่อนทดสอบความสนใจนักลงทุนปลายปีนี้
ปลัดกระทรวงอุตสาหกรรม ได้มีการพิจารณาการแต่งตั้งคณะทํางานเพื่อขับเคลื่อนการศึกษาความเป็นไปได้ของโครงการ EFC ซึ่งคณะทํางานฯจะดําเนินการศึกษาข้อมูล และยกร่างแนวทางการศึกษาความเป็นไปได้ของโครงการ  โดยคาดว่าจะสามารถได้ข้อสรุปคณะทํางานชุดนี้ภายในเดือนพฤษภาคม
นายพสุ โลหารชุน ปลัดกระทรวงอุตสาหกรรม ในฐานะประธานคณะกรรมการขับเคลื่อนการจัดตั้งระเบียงผลไม้ภาคตะวันออก เปิดเผยว่า ในที่ประชุมคณะกรรมการขับเคลื่อนการจัดตั้งระเบียงผลไม้ภาคตะวันออก (Eastern Fruit Corridor : EFC) ได้มีการพิจารณาการแต่งตั้งคณะทํางานเพื่อขับเคลื่อนการศึกษาความเป็นไปได้ของโครงการ EFC ซึ่งคณะทํางานฯจะดําเนินการศึกษาข้อมูล และยกร่างแนวทางการศึกษาความเป็นไปได้ของโครงการ โดยคาดว่าจะสามารถได้ข้อสรุปคณะทํางานชุดนี้ภายในเดือนพฤษภาคมนี้
หลังจากนั้นจะเริ่มการดําเนินการจัดจ้างศึกษาโครงการ EFC ที่จะมีการเปิดรับฟังความคิดเห็นของผู้มีส่วนได้ส่วนเสีย โดยตามกรอบการดําเนินโครงการจะต้องมีการศึกษาความเป็นไปได้ของโครงการให้แล้วเสร็จภายในเดือนกันยายน 2561 และจัดทําการออกแบบรายละเอียด พร้อมประกาศทดสอบความสนใจของนักลงทุน ในช่วงเดือนตุลาคม ถึงเดือนธันวาคม 2561
ทั้งนี้สํานักงานคณะกรรมการพัฒนาการเศรษฐกิจและสังคมแห่งชาติ ได้นําเสนอความเห็นต่อการศึกษาความเป็นไปได้และออกแบบรายละเอียดโครงการ ดังนี้ 1. ควรศึกษาปัญหาและอุปสรรคในการดําเนินโครงการในอดีต 2. กําหนดกลุ่มเป้าหมายให้ชัดเจน 3. พิจารณาแนวทางการเพิ่มขีดความสามารถในการแข่งขันให้กับชาวสวนผลไม้และผู้ประกอบการในพื้นที่ร่วมด้วย และ 4. เมื่อศึกษาความเป็นไปได้ของโครงการเรียบร้อยแล้ว เห็นควรเสนอคณะรัฐมนตรีพิจารณารายละเอียดโครงการและกรอบวงเงินงบประมาณอีกครั้งหนึ่งก่อนที่จะดําเนินงานในระยะต่อไป
ส่วนสภาหอการค้าแห่งประเทศไทยได้ให้ข้อคิดเห็น ถึงโครงการ EFC ควรเชื่อมโยงกับผลไม้ในทุกพื้นที่ของประเทศ และผลไม้จากประเทศเพื่อนบ้านด้วย รวมถึงเชื่อมโยงการขนส่งผลไม้เพื่อเข้าสู่ตลาดกลางของโครงการ และการบริหารจัดการโครงการควรเป็นมืออาชีพ และระยะต่อไปของโครงการอาจจะพิจารณาศึกษาสินค้าอื่น ๆ ที่มีการใช้ห้องเย็นจํานวนมากเช่นเดียวกับผลไม้ เพื่อเพิ่มช่องทางส่งออกให้กับผู้ประกอบการในอุตสาหกรรมอื่นอีกด้วย
อย่างไรก็ตาม ตามที่คณะรัฐมนตรีได้มีมติเห็นชอบในหลักการให้กระทรวงอุตสาหกรรมดําเนินโครงการจัดตั้งระเบียงผลไม้ภาคตะวันออก (Eastern Fruit Corridor) เมื่อวันที่ 6 กุมภาพันธ์ 2561 ที่ผ่านมา เพื่อให้เกิดการสร้างมูลค่าเพิ่มแก่ผลไม้ตลอดห่วงโช่อุปทาน เพิ่มรายได้ให้แก่เกษตรกรชาวสวนผลไม้และผู้ประกอบการในอุตสาหกรรมผลไม้ และยกระดับภาคตะวันออกให้เป็นมหานครผลไม้ของโลก ซึ่งจะตั้งโครงการ EFC ในพื้นที่นิคม Smart Park จังหวัดระยอง โดยภายในปีนี้จะต้องดําเนินการศึกษา ทดสอบความสนใจนักลงทุนให้แล้วเสร็จ และจะเริ่มดําเนินการก่อสร้าง และติดตั้งระบบต่างๆในปี 2562 ซึ่งคาดว่าจะสามารถเริ่มดําเนินการโครงการ EFC ได้ในปี 2563 ต่อไปม
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  4 กันยายน 2561
วันอังคารที่ 4 กันยายน 2561
สรุปข่าวการประชุมคณะรัฐมนตรี  4 กันยายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-กรุงไทยชวนทำบุญสุขใจ ปีใหม่ไทย ไร้โควิด  ผ่าน songkran2563.com
วันเสาร์ที่ 11 เมษายน 2563
กรุงไทยชวนทําบุญสุขใจ ปีใหม่ไทย ไร้โควิด  ผ่าน songkran2563.com
ธนาคารกรุงไทยร่วมอนุรักษ์และสืบสานประเพณีขึ้นปีใหม่ไทย และสนับสนุนการเว้นระยะห่างทางสังคม หรือ Social Distancing  โดยจัดทําเว็บไซต์พิเศษ ภายใต้แนวคิด ทําบุญสุขใจ ปีใหม่ไทย ไร้โควิด  เชิญชวนลูกค้าและประชาชนร่วมต้อนรับปีใหม่ไทย 2563 ผ่าน songkran2563.com
ธนาคารกรุงไทย ร่วมอนุรักษ์และสืบสานประเพณีขึ้นปีใหม่ไทย และสนับสนุนการเว้นระยะห่างทางสังคม หรือ Social Distancing โดยจัดทําเว็บไซต์พิเศษ ภายใต้แนวคิด ทําบุญสุขใจ ปีใหม่ไทย ไร้โควิด เชิญชวนลูกค้าและประชาชนร่วมต้อนรับปีใหม่ไทย 2563 ผ่าน songkran2563.com ใน 3 กิจกรรม ได้แก่ “ทําบุญ” สรงน้ําพระ ไหว้พระพุทธสิหิงค์ อธิษฐานขอพร เพื่อเป็นสิริมงคลให้กับตนเองและครอบครัว “บริจาค” ให้กับ 7 โรงพยาบาลที่ดูแลผู้ป่วยติดเชื้อไวรัสโควิด-19 ด้วยกรุงไทย E-donation และ "แชร์ภาพ" ของตนเองเป็นที่ระลึก เพื่อแบ่งปันความสุขให้กับผู้อื่น
ทําบุญสุขใจ ปีใหม่ไทย ไร้โควิด เป็นหนึ่งในกิจกรรมที่ร่วมรณรงค์การอยู่บ้าน หยุดเชื้อ เพื่อชาติ ซึ่งขณะนี้ทุกคนต่างตระหนักถึงความสําคัญ เพื่อหยุดการแพร่ระบาดของไวรัสโควิด- 19 และธนาคารกรุงไทย ขอบคุณที่ห่ า ง กัน โดยพร้อมเคียงข้างคนไทย และขอส่งกําลังใจให้ประชาชนร่วมผ่านวิกฤตในครั้งนี้ไปด้วยกัน
รัฐบาลไทย-ข่าวทำเนียบรัฐบาล-ขั้นตอนการลงทะเบียนโครงการ “เราเที่ยวด้วยกัน” มีวิธีการอย่างไร ??
วันพุธที่ 22 กรกฎาคม 2563
ขั้นตอนการลงทะเบียนโครงการ “เราเที่ยวด้วยกัน” มีวิธีการอย่างไร ??
ขั้นตอนการลงทะเบียนโครงการ “เราเที่ยวด้วยกัน” ทําอย่างไร ??
Q : ขั้นตอนการลงทะเบียนโครงการ “เราเที่ยวด้วยกัน” มีวิธีการอย่างไร ??
A : 1. ลงทะเบียนเข้าร่วมโครงการผ่าน www.เราเที่ยวด้วยกัน.com
2. อ่านและกดยอมรับเงื่อนไขการเข้าร่วมโครงการ
3. กรอกข้อมูลและยืนยันรหัส OTP ที่ได้รับ
4. รอ SMS แจ้งผลการลงทะเบียน (ภายใน 3 วันทําการ หลังจากยืนยันการลงทะเบียน)
5. ดาวน์โหลด ติดตั้ง และยืนยันตัวตนบนแอปฯ “เป๋าตัง” (สําหรับผู้ที่ยังไม่เคยมี G-Wallet) เพื่อเตรียมใช้จ่ายสําหรับโครงการ
รัฐบาลไทย-ข่าวทำเนียบรัฐบาล-โรงพยาบาลสมเด็จพระยุพราชให้ชีวิต ออมสินให้อนาคต
วันพุธที่ 6 กันยายน 2560
โรงพยาบาลสมเด็จพระยุพราชให้ชีวิต ออมสินให้อนาคต
ธ.ออมสินร่วมกับมูลนิธิโรงพยาบาลสมเด็จพระยุพราชดําเนินโครงการ “โรงพยาบาลสมเด็จพระยุพราชให้ชีวิต ออมสินให้อนาคต”
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินร่วมกับมูลนิธิโรงพยาบาลสมเด็จพระยุพราช ดําเนินโครงการ “โรงพยาบาลสมเด็จพระยุพราชให้ชีวิต ออมสินให้อนาคต” เพื่อน้อมเกล้าน้อมกระหม่อมถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช และน้อมเกล้าน้อมกระหม่อมถวายพระพร สมเด็จพระเจ้าอยู่หัวมหาวชิราลงกรณ บดินทรเทพยวรางกูร โดยสนับสนุนเงินทุนประเดิมด้วยการเปิดบัญชีเงินฝากประเภทเผื่อเรียกเพื่อประโยชน์ของผู้เยาว์ ให้แก่เด็กทุกคนที่เกิดในช่วงรอยต่อ 2 แผ่นดิน คือ ในวันที่ 13 ตุลาคม 2559 ตั้งแต่เวลา 06.52 น. จนถึงวันที่ 14 ตุลาคม 2559 เวลา 01.53 น. คนละ 1,099 บาท โดยสามารถติดต่อขอรับทุนประเดิมนี้ได้ตั้งแต่บัดนี้เป็นต้นไปจนถึงวันที่ 31 ตุลาคม 2560 ได้ที่ธนาคารออมสินทุกสาขาทั่วประเทศ
โดยนําหลักฐานประกอบการรับทุนประเดิมดังนี้ ตัวจริงและสําเนาสูติบัตรของเด็ก บัตรประจําตัวประชาชนของบิดามารดา และสําเนาทะเบียนบ้านของบิดามารดา ซึ่งภายหลังการเปิดบัญชีเงินทุนประเดิมเรียบร้อยแล้ว ธนาคารฯ จะได้ดําเนินการจัดส่งหนังสือ “ใต้ฟ้าใบบุญ” อันทรงคุณค่า พร้อมเกียรติบัตรและบัตรประจําตัวเพื่อสามารถเข้ารับบริการส่งเสริมสุขภาพป้องกันโรคและรักษาพยาบาลได้ที่โรงพยาบาลสมเด็จพระยุพราชทั้ง 21 แห่งทั่วประเทศ ให้กับผู้ขอรับทุนประเดิมต่อไป
ทั้งนี้ โรงพยาบาลสมเด็จพระยุพราช และมูลนิธิโรงพยาบาลสมเด็จพระยุพราช ได้ดําเนินการตามวัตถุประสงค์คืนความรักและความปรารถนาดีแก่ปวงประชาชนชาวไทยทุกหมู่เหล่า ให้มีสุขภาพและคุณภาพชีวิตที่ดีโดยทั่วถึงและเสมอหน้ากัน ต้องตามพระราชหฤทัยของพระบาทสมเด็จพระปรมิทรมหาภูมิพลอดุลยเดช ที่ทรงห่วงใยทุกข์สุขของประชาชนอยู่เสมอ โดยเฉพาะสุขอนามัยและการกินดีอยู่ดี และด้วยพระราชดํารัสของ สมเด็จพระเจ้าอยู่หัวมหาวชิราลงกรณ บดินทรเทพยวรางกูร เมื่อครั้งยังทรงดํารงพระอิสริยยศเป็น สมเด็จพระโอรสาธิราชฯ สยามมกุฎราชกุมาร ณ กรมมหาดเล็กราชวัลลภรักษาพระองค์ เมื่อวันที่ 17 มิถุนายน 2529 ว่า “ทุกคนที่ทํางานให้กับโรงพยาบาลสมเด็จพระยุพราช จะต้องไม่ลืมว่าโรงพยาบาลนี้ถือกําเนิดจากความมุ่งปรารถนาอันแรงกล้าของคนไทยทั่วราชอาราชจักร ที่ต้องการจะเห็นผู้ที่อยู่ในท้องถิ่นทุรกันดารทุกหนแห่ง ได้รับความเอาใจใส่รักษาพยาบาลเป็นอย่างดีให้ปลอดภัยจากความเจ็บไข้ โดยทั่วถึงเสมอหน้ากัน”
“ธนาคารออมสินมีความยินดีเป็นอย่างยิ่ง ที่ได้มีส่วนร่วมในการดําเนินโครงการดังกล่าว เพื่อเป็นการสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช และน้อมเกล้าฯ ถวายพระพรชัยมงคลแด่ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ซึ่งจะเป็นการสร้างความประทับใจให้แก่ครอบครัวของเด็กน้อยที่เกิดในช่วงเวลาดังกล่าว ซึ่งเป็นการส่งเสริมสถาบันครอบครัว ปลูกฝังความรักและความกตัญูต่อแผ่นดินอีกด้วย” ผู้อํานวยการธนาคารออมสิน กล่าวในที่สุด.
รัฐบาลไทย-ข่าวทำเนียบรัฐบาล-กลไกเฝ้าระวังการใช้จ่ายงบฯ ตามพ.ร.ก. เงินกู้ 1 ล้านล้านบาท
วันพฤหัสบดีที่ 25 มิถุนายน 2563
กลไกเฝ้าระวังการใช้จ่ายงบฯ ตามพ.ร.ก. เงินกู้ 1 ล้านล้านบาท
วันพฤหัสบดีที่ 25 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการเฝ้าระวังการใช้จ่ายงบประมาณ ตามพระราชกําหนดให้อํานาจกระทรวงการคลังกู้เงินเพื่อแก้ไขปัญหาเยียวยาและฟื้นฟูเศรษฐกิจและสังคม จากการระบาดของโรคโดวิด-19 ครอบคลุม 4 ด้านสําคัญ ได้แก่ เฝ้าระวังและแจ้งเบาะแส /ป้องกันและลดโอกาสการทุจริต/ ตรวจสอบโครงการเมื่อมีเหตุอันควรสงสัยหรือมีเรื่องร้องเรียน / ดําเนินมาตรการทางปกครองวินัยและอาญากับผู้ที่กระทําความผิดอย่างรวดเร็วและเป็นธรรม โดยประสานความร่วมมือทั้ง ภาครัฐ ภาคสังคม ภาคเอกชนและประชาชน เป็นเครือข่ายเฝ้าระวัง แจ้งเบาะแสการทุจริต ผ่านเว็บไซต์และแพลตฟอร์มดิจิทัลกลางระบบข้อมูลการใช้จ่ายภาครัฐ เพื่อให้การดําเนินงานโปร่งใส และประชาชนเกิดความเชื่อมั่น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจกระทรวงดิจิทัลฯ บรรยายพิเศษส่งเสริมมุกดาหารเมืองอัจฉริยะประเภทเมืองเดิมน่าอยู่ (Livable City)
วันอังคารที่ 10 มีนาคม 2563
ผู้ตรวจกระทรวงดิจิทัลฯ บรรยายพิเศษส่งเสริมมุกดาหารเมืองอัจฉริยะประเภทเมืองเดิมน่าอยู่ (Livable City)
ผู้ตรวจกระทรวงดิจิทัลฯ บรรยายพิเศษส่งเสริมมุกดาหารเมืองอัจฉริยะประเภทเมืองเดิมน่าอยู่ (Livable City)
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม เป็นวิทยากรบรรยายพิเศษ หัวข้อ Smart Health เพื่อสร้างความรู้ความเข้าใจด้านดิจิทัลเทคโนโลยีและการประยุกต์ใช้ให้แก่ข้าราชการ เจ้าหน้าที่ จังหวัดมุกดาหาร ร่วมรับฟัง ซึ่งได้รับเกียรติจาก นายชยันต์ ศิริมาศ ผู้ว่าราชการจังหวัดมุกดาหาร ให้การต้อนรับ ณ ห้องประชุม ศาลากลางจังหวัดมุกดาหาร เมื่อวันที่ 10 มีนาคม 2563 สําหรับจังหวัดมุกดาหาร เป็นหนึ่งใน 21 จังหวัด จาก 5 ภูมิภาค ที่ได้รับการส่งเสริมเป็นเขตพัฒนาเมืองอัจฉริยะ จากสํานักงานส่งเสริมเศรษฐกิจดิจิทัล กระทรวงดิจิทัลเพื่อเศรษฐกิจและสังคม ภายใต้โครงการ Smart City มุกดาหาร ประเภทเมืองอัจฉริยะ: เมืองเดิมน่าอยู่ (Livable City) และ เมืองใหม่ทันสมัย (New City) ดําเนินการโดย: สํานักงานจังหวัดมุกดาหาร ในพื้นที่: อ.เมืองมุกดาหาร อ.หว้านใหญ่ อ.คําชะอี อ.นิคมคําสร้อย และ อ.หนองสูง จ.มุกดาหาร ลักษณะเมืองอัจฉริยะ: Smart Environment, Smart Economy, Smart Mobility และ Smart Living
****************
รัฐบาลไทย-ข่าวทำเนียบรัฐบาล-รมว.ทส. ร่วมประชุมด้านน้ำ แก้ไขปัญหาน้ำท่วม-ภัยแล้งอย่างเป็นระบบ
วันพฤหัสบดีที่ 12 กันยายน 2562
รมว.ทส. ร่วมประชุมด้านน้ํา แก้ไขปัญหาน้ําท่วม-ภัยแล้งอย่างเป็นระบบ
รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 1/2562 และการประชุมคณะกรรมการทรัพยากรน้ําแห่งชาติ ครั้งที่ 2/2562 ณ ห้องประชุม 301 ตึกบัญชาการ 1 ทําเนียบรัฐบาล
รมว.ทส. ร่วมประชุมด้านน้ํา แก้ไขปัญหาน้ําท่วม-ภัยแล้งอย่างเป็นระบบ
วันนี้ (12 ก.ย. 62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 1/2562 และการประชุมคณะกรรมการทรัพยากรน้ําแห่งชาติ ครั้งที่ 2/2562 ณ ห้องประชุม 301 ตึกบัญชาการ 1 ทําเนียบรัฐบาล โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมฯ ซึ่งที่ประชุมเห็นชอบมาตรการรับมือภาวะแล้งในปีหน้า ตามที่ สทนช. ได้เสนอทั้ง 3 ระยะ ได้แก่ ระยะเร่งด่วน (ดําเนินการทันที) ระยะสั้น (1-3 ปี) และระยะยาว (3 ปีขึ้นไป) โดยมอบหมายให้กระทรวงทรัพยากรธรรมชาติและสิ่งแวดล้อม ร่วมพิจารณาในการวางแผนการเพาะปลูกพืชในฤดูแล้ง ปี62/63 ให้สอดคล้องกับปริมาณน้ําต้นทุน หลัง สนทช. คาดการณ์ปริมาณน้ําในช่วง 1 พ.ย. 62 จะมีน้ําใช้รวม 36,741 ล้าน ลบม. พร้อมเดินหน้าจัดตั้งศูนย์บัญชาการเฉพาะกิจและกองอํานวยการศูนย์อํานวยการน้ําแห่งชาติ (War room) เพื่ออํานวยการแก้ไขปัญหาวิกฤติน้ํา และบูรณาการการปฏิบัติงานร่วมกับหน่วยงานทุกภาคส่วนเพื่อบริหารจัดการมวลน้ําได้อย่างเป็นระบบ เปิดทาง 3 โครงการใหญ่ วงเงินกว่า 18,000 ล้านบาท เร่งแก้ไขปัญหาน้ําท่วม-ภัยแล้งอย่างเป็นระบบเข้าที่ประชุมครม.
รัฐบาลไทย-ข่าวทำเนียบรัฐบาล-รมช.สธ. เชิญชวนผู้ป่วยโควิด 19 และผู้ใกล้ชิด เป็น “ฮีโร่โควิด 19”
วันศุกร์ที่ 3 กรกฎาคม 2563
รมช.สธ. เชิญชวนผู้ป่วยโควิด 19 และผู้ใกล้ชิด เป็น “ฮีโร่โควิด 19”
รัฐมนตรีช่วยว่าการกระทรวงสาธารณสุข เชิญชวนผู้หายป่วยจากโรคโควิด 19 และผู้สัมผัสใกล้ชิด ร่วมเป็นอาสาสมัคร “ฮีโร่โควิด 19” ในการศึกษาวิจัยภูมิคุ้มกันของผู้ป่วยที่หายแล้วและผู้ใกล้ชิด
รัฐมนตรีช่วยว่าการกระทรวงสาธารณสุข เชิญชวนผู้หายป่วยจากโรคโควิด 19 และผู้สัมผัสใกล้ชิด ร่วมเป็นอาสาสมัคร “ฮีโร่โควิด 19” ในการศึกษาวิจัยภูมิคุ้มกันของผู้ป่วยที่หายแล้วและผู้ใกล้ชิด
วันนี้ (3 กรกฎาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์คณวัฒน์ จันทรลาวัณย์ คณะที่ปรึกษารัฐมนตรีช่วยว่าการกระทรวงสาธารณสุข ให้สัมภาษณ์ว่าได้รับมอบหมายจาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมแถลงข่าวโครงการ “ฮีโร่โควิด 19” โดยหน่วยไวรัสวิทยา คณะแพทยศาสตร์ จุฬาลงกรณ์มหาวิทยาลัย ได้ทําการศึกษาวิจัยภูมิคุ้มกันในผู้ที่หายจากโรคโควิด 19 โดยได้รับการสนับสนุนด้านข้อมูลจาก กรมควบคุมโรคและกรมการแพทย์ กระทรวงสาธารณสุข และได้รับการสนับสนุนทุนวิจัยจากสถาบันวิจัยระบบสุขภาพ (สวรส.) จํานวน 3 ล้านบาท เพื่อศึกษาการสร้างภูมิคุ้มกัน, ป้องกันการติดเชื้อได้หรือไม่ ระยะเวลาที่ร่างกายสร้างภูมิคุ้มกันเมื่อหายป่วย และภูมิคุ้มกันสามารถอยู่ในร่างกายได้นานเพียงใด
โดยคุณสมบัติอาสาสมัครจะต้องเป็นผู้ที่มีอายุตั้งแต่ 18 ปี เป็นผู้ติดเชื้อโควิด 19 และหายดีแล้ว และกลุ่มผู้ที่สัมผัสใกล้ชิดกับผู้ที่เคยติดเชื้อมาแล้ว จะมีการเจาะเลือดเพื่อนําไปศึกษา 3 ครั้ง คือระยะ 3 เดือน ,6 เดือนและ 9 เดือน ซึ่งจะไม่มีการเปิดเผยรายละเอียดของผู้ที่เข้าร่วมวิจัย
“ขอเชิญชวนให้ผู้ที่หายป่วยจากโรคโควิด 19 รวมถึงผู้ที่สัมผัสใกล้ชิดกับผู้ป่วยแต่ไม่ติดเชื้อ ร่วมเป็นอาสาสมัครฮีโร่โควิด 19 เพราะเลือดหรือภูมิคุ้มกันของท่าน อาจเป็นกุญแจที่จะช่วยป้องกันควบคุมการติดเชื้อของโรคโควิด 19 ในอนาคต” นายแพทย์คณวัฒน์กล่าว
ทั้งนี้ ผู้ที่หายป่วยจากโรคโควิด 19 รวมถึงผู้ที่สัมผัสใกล้ชิด สามารถติดต่อขอบริจาคเลือดได้ที่ภาควิชาจุลชีววิทยา คณะแพทยศาสตร์ จุฬาลงกรณ์มหาวิทยาลัย โทร. 02-256-4132 ต่อ 404 หรือ อีเมล์ ChulaCovid@gmail.com
********************************* 3 กรกฎาคม 2563